als_Latn dik_Latn tur_Latn
Ministri i punëve të brendshme, Oliver Spasovski, sot realizoi takim me ambasadorin e SHBA-ve në Shkup, Jess Baily. Siç njoftojnë nga MPB, Baily ka uruar Spasovski për postin e ministrit të brendshëm dhe ka shfaqur bindje se gjatë mandatit të tij do të arrihen rezultate të konsiderueshme.
Spasovski është falënderuar për ndihmën e deritanishme dhe angazhimin e Ambasadës së SHBA-ve dhe të ambasadorit Baily në ballafaqimin me krizën politike në Maqedoni.
Bashkëbiseduesit janë dakorduar se prioritet i MPB-së dhe Qeverisë së re do të jetë reforma e shërbimeve të sigurisë, përmes së cilës do të mundësohet vendosje e shërbimeve profesionale.
Spasovski dhe Baily theksuan se rëndësi të posaçme ka bashkëpunimi mes dy vendeve në luftën kundër terrorizmit dhe ekstremizmit, por edhe kundër korrupsionit dhe krimit.
als_Latn als_Latn als_Latn als_Latn